* rūpnieciskā ķīmija un toksiskas vai bīstamas vielas (krāsas, lakas, eļļas šķīdinātāji, skābes u.c.) veicinās dūņu bojāeju un iekārtas darbība būs neiespējama; * iekārtā nedrīkst novadīt taukus, naftas produktus un piena vai rūgstošus produktus lielā daudzumā (piens, sūkalas u.c.), ja nav iespējas nodrošināt tauku un naftas produktu neiekļūšanu iekārtā, papildus uzstādīts tauku atdalītājs ir obligāta prasība, lai tā pildītu savu funkciju; * kanalizācijas sistēma nav paredzēta virtuves atkritumu un eļļas pārstrādei (piem., ēdiena atliekām vai tādam eļļas daudzumam, kas rodas no fritera iztukšošanas); * nav ieteicams kanalizācijā novadīt ūdeni, kurā mazgāts suns/kaķis; * iekārtas darbība tiks traucēta, ja tajā ievada ūdenī nešķīstošas vielas, piem., plastmasas, gumijas, auduma vai koka gabalus, papīra roku dvieļus, mitrās salvetes, vati, autiņbiksītes un citus higiēnas piederumus; * nav ieteicams izmantot veļas pulvera kapsulas (var izraisīt iekārtas putošanos) un veļas balinātāju lielā daudzumā; * starp veļas mazgāšanas reizēm jāievēro 4 līdz 6 stundu intervāls, citādi iekārtā novadītais pārlieku lielais ūdens daudzums var izraisīt tās pārslodzi; * iekārtā nedrīkst novadīt ūdeni no baseiniem un lietus drenāžas ūdeni, kā arī notekūdeņus no fermām vai lopkautuvēm; * ēkā nav ieteicams izmantot ūdens filtrus, kuri ūdeni attīra ar zilajiem graudiņiem.